
OKROŽNICA: 	Mednarodni kodeks za trdne razsute tovore (IMSBC) – spremembe (MSC 110)

Referenca: 	Resolucija MSC.575(110)
Vstop v veljavo: 	1. januar 2027

Mednarodna pomorska organizacija (IMO) je na 110. zasedanju odbora MSC (18.–27. junij 2025) sprejela spremembe Mednarodnega kodeksa za trdne razsute tovore (IMSBC). Spremembe se nanašajo na:
1. posodobitve določb o fumigaciji med prevozom, z napotitvijo na revidirana priporočila za varno uporabo pesticidov na ladjah;
2. spremembe zahtev za skladiščenje in ločevanje tovorov, ki predstavljajo kemijsko nevarnost, ter uskladitev terminologije in tabel;
3. posodobitev referenčnih dokumentov in priporočil, vključno z nadomestitvijo zastarelih napotil na nove različice IMO krožnic;
4. spremembe obstoječih individualnih razporedov za določene tovore (npr. aluminijev ferosilicijev prah, aluminijev silicijev prah, stranski proizvodi aluminija, ricinusova zrna, DRI, ferosilicij, ribja moka, železove rude itd.);
5. uvedbo novih individualnih razporedov za več tovorov, kot so aluminijev sulfat v zrnih, apatitski koncentrat, asfaltni granulati, granodiorit (grobi), železove brikete, grahove beljakovinske pelete, fosfatni drobir, tuf (grobi), železova žlindra (groba) in drugi;
6. ustrezne dopolnitve prilog IMSBC kode (seznam nekohesivnih tovorov, kazalo, imena tovorov v treh jezikih).

Ključne spremembe:

1. Fumigacija med prevozom: Dopolnitve glede varnosti osebja in ladje in popravki glede sklicev na revidirana priporočila IMO za varno uporabo pesticidov na ladjah.
2. Skladiščenje in ločevanje tovorov: Uskladitev izrazoslovja in preglednic za nevarne tovore in poudarek na kemijski združljivosti in preprečevanju tveganj.
3. Posodobljeni in novi individualni razporedi: 
· Prilagoditve obstoječih razporedov z dodatnimi varnostnimi zahtevami pri natovarjanju, skladiščenju in prevozu.
· Vključitev novih tovorov z določenimi parametri glede vlage, trdnosti, potencialne kemične aktivnosti ali nevarnosti samovžiga.

Namen sprememb je povečati varnost pri ravnanju, skladiščenju in prevozu trdnih razsutih tovorov, zagotoviti jasnejše tehnične zahteve in uskladiti priporočila s posodobljenimi IMO dokumenti ter vključiti nove vrste tovorov, ki se pojavljajo v mednarodni trgovini, in s tem zmanjšati tveganja za ladje, posadke in okolje.

Začetek veljavnosti: 1. januar 2027 (prostovoljna uporaba od 1. januarja 2026).

